CELEX: 31987R2810
Language: el
Date: 1987-09-17 00:00:00
Title: Κανονισμός (ΕΟΚ) αριθ. 2810/87 του Συμβουλίου της 17ης Σεπτεμβρίου 1987 για την παράταση ισχύος του προσωρινού δασμού αντιντάμπινγκ που επιβλήθηκε στις εισαγωγές σιδηροπυριτίου—ασβεστίου/πυριτιούχου ασβεστίου καταγωγής Βραζιλίας

Avis juridique important

|

31987R2810

Κανονισμός (ΕΟΚ) αριθ. 2810/87 του Συμβουλίου της 17ης Σεπτεμβρίου 1987 για την παράταση ισχύος του προσωρινού δασμού αντιντάμπινγκ που επιβλήθηκε στις εισαγωγές σιδηροπυριτίου—ασβεστίου/πυριτιούχου ασβεστίου καταγωγής Βραζιλίας  

Επίσημη Εφημερίδα αριθ. L 268 της 19/09/1987 σ. 0063 - 0063

***** ΚΑΝΟΝΙΣΜΟΣ (ΕΟΚ) αριθ. 2810/87 ΤΟΥ ΣΥΜΒΟΥΛΙΟΥ  της 17ης Σεπτεμβρίου 1987  για την παράταση ισχύος του προσωρινού δασμού αντιντάμπινγκ που επιβλήθηκε στις εισαγωγές σιδηροπυριτίου-ασβεστίου/πυριτιούχου ασβεστίου καταγωγής Βραζιλίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή εποδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), όπως τροποποιήθηκε από τον κανονισμό (ΕΟΚ) αριθ. 1761/87 (2), και ιδίως το άρθρο 11 παράγραφος 5,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 1361/87 (3), η Επιτροπή θέσπισε προσωρινό δασμό αντιντάμπινγκ στις εισαγωγές σιδηροπυριτίου-ασβεστίου/πυριτιούχου ασβεστίου καταγωγής Βραζιλίας·  ότι ένας εξαγωγέας ο οποίος αντιπροσωπεύει ένα σημαντικό ποσοστό των σχετικών συναλλαγών ζήτησε να παραταθεί η περίοδος ισχύος του προσωρινού δασμού αντιντάμπινγκ, ισχυριζόμενος ότι είναι αναγκαίο να του δοθεί περαιτέρω προθεσμία για την υπεράσπιση των συμφερόντων του· ότι το αίτημα θεωρήθηκε δικαιολογημένο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Παρατείνεται για χρονική περίοδο δύο μηνών η ισχύς του προσωρινού δασμού αντιντάμπινγκ που θέσπισε ο κανονισμός (ΕΟΚ) αριθ. 1361/87 στις εισαγωγές σιδηροπυριτίου-ασβεστίου/πυριτιούχου ασβεστίου καταγωγής Βραζιλίας.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Με την επιφύλαξη του άρθρου 11 του κανονισμού (ΕΟΚ) αριθ. 2176/84 και οποιασδήποτε άλλης απόφασης του Συμβουλίου, ισχύει μέχρι τη θέσπιση οριστικών μέτρων εκ μέρους του Συμβουλίου ή το αργότερο μέχρι να λήξει η περίοδος των δύο μηνών που αρχίζει στις 21 Σεπτεμβρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Σεπτεμβρίου 1987.  Για το Συμβούλιο  Ο Πρόεδρος  K. E. TYGESEN  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 167 της 26. 6. 1987, σ. 9.  (3) ΕΕ αριθ. L 129 της 19. 5. 1987, σ. 5.